Diari Oficial de la Generalitat Valenciana


Sumari del DOGV 6014, del 15-05-2009 (2009/5257)

RESOLUCIÓ de 2 d'abril de 2009, de la directora general de Gestió del Medi Natural, per la qual s'ordena la publicació de determinades declaracions d'impacte ambiental corresponents als municipis de Torrevieja, Orihuela i resolucions de Silla, Villanueva de Castellón, Beneixida, Enguera, Gavarda, Antella, Guadassuar, Tous, Alzira, Carlet, Catadau i Alacant.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6014

Data del DOGV
:   15-05-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/5257


Data del document
:   02-04-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Alzira
    * Gavarda
    * Antella
    * Catadau
    * Castelló
    * Beneixida
    * Orihuela
    * Enguera
    * Silla
    * Alacant
    * Carlet
    * Torrevieja
    * Guadassuar
    * Tous
    * impacte ambiental

RESOLUCIÓ de 2 d'abril de 2009, de la directora general de Gestió del Medi Natural, per la qual s'ordena la publicació de determinades declaracions d'impacte ambiental corresponents als municipis de Torrevieja, Orihuela i resolucions de Silla, Villanueva de Castellón, Beneixida, Enguera, Gavarda, Antella, Guadassuar, Tous, Alzira, Carlet, Catadau i Alacant. [2009/5257]  
De conformitat amb l'article 28 del Decret 162/1990, de 15 d'octubre, del Consell, pel qual s'aprova el Reglament per a l'execució de la Llei 2/1989, de 3 de març, d'impacte ambiental, el qual estableix que una vegada transcorregut el termini assenyalat en l'article 26 sense que s'hagen plantejat discrepàncies, i sense perjudici de la seua notificació al titular, la declaració d'impacte ambiental s'haurà de publicar en el Diari Oficial de la Comunitat Valenciana, resolc:  
Article únic  
Publicar en el Diari Oficial de la Comunitat Valenciana les declaracions d'impacte ambiental corresponents als expedients 352/06-AIA Torrevieja, Orihuela i resolucions expedients 264/07-CON Silla, 271/07-CON Villanueva de Castellón, Beneixida, Enguera, Gavarda, Antella, Guadassuar, Tous, Alzira; Carlet, Catadau i 291/07-CON Alacant.  
València, 2 d'abril de 2009.- La directora general de Gestió del Medi Natural: M. Ángeles Centeno Centeno.  
Declaració d'impacte ambiental  
Expedient: 352/8816-KWH  
Promotor: Gas Natural Cegas, SA  
Autoritat substantiva: Servei Territorial d'Energia d'Alacant (Conselleria d'Infraestructures i Transport)  
Objecte projecte: Ramal d'alimentació a l'eix Guardamar del Segura-Torrevieja-Orihuela-Pilar de la Horadada  
Localització: Als termes municipals de Torrevieja i Orihuela (Alacant)  
Descripció del projecte  
L'objecte del projecte és la construcció d'un gasoducte que consistirà en un ramal del gasoducte antena AS-15 a Torrevieja que partint d'aquest al terme municipal de Torrevieja finalitzarà al terme municipal d'Orihuela per a alimentar al gasoducte eix Guardamar del Segura-Torrevieja-Orihuela-Pilar de la Horadada.  
El projecte d'aquest gasoducte pretén el subministrament de gas natural als termes municipals de Guardamar del Segura, Orihuela, Torrevieja i Pilar de la Horadada.   
Característiques del projecte tenint en compte tota la documentació presentada pel promotor:  
- Longitud de 4.449 m, dels quals discorrerà per sòl urbà la major part del traçament (3.717 m).  
- Vàlvula de línia al PK 4,497  
- Canonada de polietilé amb diàmetre nominal de 250 mm i amb pressió de bar.  
- Pista de treball de 10 m d'amplària normal.  
- Rasa de 0,60 m i a una profunditat mínima d'1 m.  
- Obres:  
· Replantejament i abalisament del traçat.  
· Obertura de pista de treball: desbrossament i aclarida de terreny amb màquines talladores i retroexcavadores. Retirada de terra vegetal per a la posterior reposició d'aquesta. La pista serveix per a acumular materials extrets de la rasa i per a la circulació de maquinària i obres.  
· Obertura de rasa mitjançant retroexcavadora. El material extret s'empra en part per al posterior ompliment de rasa. El volum extret serà de 520 m³.   
· Càrrega, transport, descàrrega, emmagatzemament i distribució de materials d'obra. Platges d'abassegament de materials situades al costat o molt pròximes a la pista de treball. La pista de treball s'obri i s'anivella i les canonades es transporten per la mateixa pista.  
· Corbament, soldadura, protecció de la canonada i posada a la rasa. Les canonades es descendeixen a la rasa amb tractors ploma. Una vegada col·locada la canonada s'emplenarà amb materials d'excavació i si fóra necessari de préstecs.  
- Sistema de comunicació i control: en paral·lel a la conducció de gas i en la mateixa rasa d'aquest s'instal·laran cable de telecomunicacions de fibres òptiques en tubs de polietilé.  
- Restitució del terreny, amb col·locació de la terra vegetal. Es restitueixen murs, tanques i qualsevol altre obstacle retirat. Descompactació de sòls.  
- Senyalització amb fites en vèrtexs.  
- Servituds permanents:  
Servitud de pas: zona de 3 m d'amplària, 1,5 m a cada costat de l'eix de la canonada, que comporta l'ocupació del subsòl per les canalitzacions, dret de pas del personal i ocupació temporal del terreny per a atendre a vigilància, conservació i reparació de les instal·lacions, prohibició de cavar o llaurar a profunditat major de 50 cm, prohibició de plantar arbres i arbusts de talla alta i prohibició de realitzar obres o edificacions sense permís de l'administració.  
- Duració de les obres: 2 mesos.  
- Serveis d'explotació i manteniment.  
Tramitació administrativa  
E Servei Territorial d'Energia d'Alacant de la Conselleria d'Infraestructures i Transport va remetre una còpia del projecte, estudi d'impacte ambiental i al·legacions rebudes durant el període d'informació pública (BOP de 10.01.2006 i DOCV de 19.12.2006), com també informes.  
Es va rebre informe favorable del Servei de Patrimoni Arquitectònic i Ambiental de la Conselleria de Cultura, Educació i Esport després de l'examen de l'estudi presentat respecte a l'impacte ambiental al patrimoni cultural.  
Es va sol·licitar al promotor ampliació de la documentació presentada, de tot això es va informar el Servei Territorial d'Energia d'Alacant de la Conselleria d'Infraestructures i Transport.  
El promotor va remetre ampliació de l'estudi d'impacte ambiental i documentació presentada d'acord amb la sol·licitud efectuada. En aquesta s'aclareix que el moviment de terres no es realitzarà mitjançant l'ús d'explosius, sinó de retroexcavadores i semblants.  
Respecte a la prova hidràulica, l'aigua per a aquesta procedirà de comunitats de regs, ajuntaments amb el corresponent permís i es portarà a la zona mitjançant camions cisterna. Una vegada conclosa la prova, l'aigua no pateix cap alteració i és innòcua i la destinació d'aquesta podria ser el reg de camps de cultiu pròxims a la zona amb l'acord previ amb agricultors, portar-la a basses de societats de reg mitjançant ajuda de camions cisterna o depuradores municipals o seguir indicacions d'ajuntaments.  
Informació pública  
Es va sotmetre el projecte i estudi d'impacte ambiental al període d'informació pública (BOP de 10.01.2006 i DOCV de 19.12.2006) tal com va indicar el Servei Territorial d'Energia d'Alacant. Es van produir al·legacions i, tot seguit, se'n fa una síntesi:  
1. Antonio Costa ruíz: sol·licita modificació del traçat i adequar-lo a vials públics prevists en Pla parcial del sector S-27 La Coronelita.  
2. Pedro Menargues Gracia: sol·licita la modificació del traçat pel perjudici que ocasionaria a les seues propietats.  
A continuació es dóna resposta a al·legacions per part del promotor:  
1. Accepta viable la modificació d'acord amb els plànols que s'adjunten, i trasllada la canonada al límit dels vials públics previstos en el Pla parcial, però sense afectar noves parcel·les alienes.  
2. Se l'informa de la modificació del traçat de la canonada i es trasllada al límit dels vials públics previstos en el Pla parcial del sector S-27 La Coronelita.  
Consideracions ambientals  
1. La major part del traçat discorre afectant sòl urbà o urbanitzable. Una part xicoteta d'aquest afectaria terrenys naturals en aprofitar límit de futurs vials i pròxim a autopista. Aquests terrenys naturals presenten una vegetació tipus matolls i herbassars semiàrids amb alguns exemplars de pi blanc (Pinus halepensis).   
2. L'impacte del projecte es considera moderat o baix. Sobre la vegetació, flora i fauna, tenint en compte les característiques del traçat, l'impacte es considera moderat o baix. Paisatgísticament l'impacte és baix i temporal, tenint en compte que es tracta d'una conducció soterrada i les característiques dels terrenys pels quals discorre.  
Des del punt de vista de la població ocasionaran un impacte temporal durant l'execució d'aquestes, i es podran adoptar mesures preventives i correctores per a reduir-lo.  
3. Respecte a l'afecció al patrimoni cultural l'estudi presentat fa les propostes següents per a minimització d'impactes:  
- Respecte al patrimoni arqueològic no sembla necessari adoptar mesures específiques.   
- Respecte al patrimoni etnològic:   
- Les estructures excavades a la vora de V-2 queden pròximes a la zona de projecte per la qual cosa considerem necessari abalisar-les adequadament per a garantir-ne la protecció, de manera que s'eviten afeccions accidentals a causa de la presència de maquinària pesant a l'entorn d'aquestes durant la fase d'execució d'obres.  
- No s'aprecien altres manifestacions però en qualsevol cas es tractarien d'acord amb la Llei de patrimoni.  
- Si durant els treballs de moviments de terres es produïra alguna troballa d'interés, de manera cautelar se suspendran els treballs en la zona per a prevenir possibles afeccions negatives sobre aquesta, fins que els tècnics d'inspecció dels serveis territorials assenyalen les mesures de protecció necessàries. És a dir es procedirà segons el que estableix la Llei de patrimoni cultural Valencià.  
4. En relació a les mesures preventives i correctores:  
L'estudi planteja una sèrie de mesures correctores entre les quals destaquen les següents:  
- Descompactació de terreny mitjançant llavorament.  
- Retirada de capa de terra vegetal de pista de treball i reposició en restauració.  
- Revegetació d'aquelles àrees amb vegetació natural afectades pel traçat.  
- Els materials procedents del desbrossament es distribuiran sobre la pista una vegada concloses les obres.  
- Es realitzaran recorreguts sistemàtics abans de l'entrada de la maquinària per a detectar possibles llocs d'interés per a la fauna.  
- Revisió periòdica sobre la zona d'obres per a l'actuació sobre espècies de fauna que pogueren quedar atrapades.  
- Si el contractista no pot trobar cap propietari disposat a quedar-se amb la terra s'obtindran els oportuns permisos i autoritzacions.  
- Senyalització de pista de treball per a evitar que els vehicles se n'isquen o causen destrosses innecessàries.  
- Reparació i restitució a l'estat original de tancaments, murs, etc.  
- Prèviament a la restitució del terreny es netejaran totes les zones d'ocupació temporal i àrees afectades pels treballs i es retirarà el material a un abocador.  
- No es realitzaran abocaments (productes químics, etc.) a cursos hídrics i han de ser recollits i tractats per un gestor autoritzat.  
- Prèviament a l'entrada de maquinària es realitzarà una comprovació de l'inventari vegetal.  
- Jalonament de vegetació adjacent durant el replantejament, i en funció d'espècies s'estimarà un perímetre de protecció, i es desviarà la pista o rasa en una amplària suficient.  
Aquestes mesures es consideren en general adequades. No obstant això, és necessària la seua modificació en determinats aspectes com també la introducció d'altres mesures preventives i correctores que permeten una correcta integració de l'obra en el medi i evitar en la mesura que siga possible l'impacte sobre l'entorn o reduir-lo.  
5. En relació al programa de vigilància ambiental:  
Respecte al programa establit en l'estudi es destaquen la possibilitat de nomenar per part del promotor un assistent tècnic ambiental durant el temps d'execució d'obres i la de restauració responsable de l'execució del programa de vigilància ambiental.  
En relació amb aquest es considera necessari estendre'l al control de totes les mesures correctores (preventives, minimitzadores i correctores) de l'estudi d'impacte ambiental, com també als condicionants que s'establisquen en aquesta declaració.  
6. Tenint en compte les característiques dels terrenys afectats i del projecte es considera que l'impacte que es generarà serà en conjunt moderat o baix, i acceptable; s'estima necessari efectuar algunes modificacions i introducció de mesures preventives i correctores.  
Consideracions jurídiques  
El projecte es troba sotmés al procediment de declaració d'impacte ambiental, en estar inclòs en els supòsits previstos en l'annex I, apartat 7 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei d'impacte ambiental, modificat pel Decret 32/2006, de 10 de març, del Consell de la Generalitat.  
El projecte examinat constitueix un dels supòsits fàctics en què resulta preceptiva la formulació d'una declaració d'Impacte ambiental, abans de la resolució administrativa que s'adopte per a l'aprovació definitiva d'aquell, segons es desprenen de l'article 5é de la Llei d'impacte ambiental i concordants del reglament d'aquesta.  
En l'expedient s'han observat els tràmits previstos en el Decret 162/1990, de 15 d'octubre, el Consell de la Generalitat Valenciana, pel qual s'aprova el Reglament d'impacte ambiental; en la Llei 2/1989, de 3 de març, de la Generalitat Valenciana, i en les altres disposicions que hi són d'aplicació.  
L'article cinqué del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, d'impacte ambiental, atribueix la competència a l'òrgan ambiental per a la declaració d'impacte ambiental dels projectes a què s'aplique aquesta llei.  
L'article 8.3c), del Decret 137/2006, de 29 de setembre, del Consell, pel qual s'aprova el Reglament orgànic i funcional de la Conselleria de Territori i Habitatge, atribueix a la Secretaria Autonòmica de Territori i Medi Ambient la competència sobre l'avaluació d'impacte ambiental.  
Per tot això i fent ús de les facultats que legalment tinc atribuïdes, resolc:  
Primer  
Estimar acceptable, només a l'efecte ambiental, el projecte de ramal d'alimentació a l'eix Guardamar del Segura-Torrevieja-Orihuela-Pilar de la Horadada als termes municipals de Torrevieja i Orihuela, el promotor del qual és Gas Natural Cegas, SA, d'acord amb el traçat inicial amb les modificacions per acceptació d'al·legacions, sense perjudici de l'obtenció de les autoritzacions sectorials que hi siguen necessàries com també del compliment del que estableix la documentació aportada i en l'apartat segon d'aquesta declaració.  
Segon  
Condicionants per a la realització i funcionament del projecte:  
1. Els materials procedents de l'excavació que no es reutilitzen en l'obra s'hauran de portar a un abocador legalitzat i en el cas que el material extret de la rasa no fóra de qualitat adequada, els materials per a l'ompliment d'aquesta s'hauran d'obtenir de pedreres legalitzades.  
2. En el cas que per a espais d'abassegament, dipòsit de materials i parc de maquinària es necessiten terrenys fora de la pista de treball, s'hauran d'ubicar, amb la supervisió dels serveis tècnics de la Direcció Territorial d'Alacant d'aquesta Conselleria, a parcel·les en què l'afecció a la vegetació siga mínima, i s'hauran de restaurar aquestes una vegada acabades les obres.   
3. En relació amb la restauració de les zones amb vegetació natural s'haurà d'efectuar supervisió amb els serveis tècnics de la Direcció Territorial d'Alacant per a determinar quines actuacions s'han de dur a terme segons les característiques de la zona: si és suficient amb reposició de terra vegetal o, a més, s'han d'efectuar sembres i plantacions, espècies adequades i mètodes, etc.  
4. Manteniment i posada a punt adequada de la maquinària.  
5. S'ha de regar la pista de treball amb una freqüència suficient en aquelles zones en què per climatologia o altres circumstàncies es preveja generar un excés de pols, en especial en aquelles zones pròximes a població. Els camions que discórreguen amb material que puga generar pols han d'anar coberts amb lona.  
6. En el desenvolupament de les obres s'hauran de respectar els preceptes continguts en la Llei 7/2002, de 3 de desembre, de la Generalitat Valenciana, contra la contaminació acústica, i les ordenances municipals dictades respecte d'això.  
7. S'ha de complir el que estableix el Decret 7/2004, de 23 de gener, pel qual s'aprova el plec general de normes de seguretat en prevenció d'incendis forestals, en relació amb les obres en la proximitat de zones naturals o de terrenys forestals. S'han d'efectuar, en cas de ser necessari, les correccions o mesures que els serveis tècnics de la Direcció Territorial d'Alacant d'aquesta Conselleria estimen necessaris.  
8. S'ha de disposar dels permisos pertinents per a la captació de l'aigua emprada en la prova hidràulica de les canonades. S'han d'implantar mesures per a evitar l'absorció de fauna per la força de succió de les bombes d'aigua. En el cas d'emprar algun producte químic en l'esmentada prova, s'ha de realitzar una bassa de decantació de manera que els sobrants tinguen les característiques adequades per a l'abocament d'aquests a llit públic. Els productes químics sobrants s'han de derivar a un gestor autoritzat. En qualsevol cas, prèviament i amb suficient antelació, s'han d'informar els serveis tècnics de la Direcció Territorial d'Alacant d'aquesta Conselleria perquè donen el vistiplau per a evitar que tant la captació de l'aigua com l'abocament d'aquesta ocasione efectes negatius en l'àrea de protecció dels sistemes de zones humides del sud d'Alacant i del Parc Natural de les llacunes de la Mata i Torrevieja. S'han de sol·licitaran les autoritzacions pertinents.  
9. Respecte al patrimoni cultural s'hauran de complir les mesures minimitzadores d'impacte ambiental proposades en l'estudi d'impacte ambiental al patrimoni cultural i presentat davant de la Conselleria de Cultura i reflectides en extracte en aquesta declaració.  
10. En relació amb el programa de vigilància ambiental es considera necessari estendre'l al control de totes les mesures correctores (preventives, minimitzadores i correctores) de l'estudi d'impacte ambiental, com també als condicionants establits en aquesta declaració.   
11. En l'obertura de la rasa no s'han d'utilitzar voladures tal com s'especifica en la documentació complementària remesa pel promotor.  
12. Les possibles modificacions de traçat s'han de sotmetre a avaluació d'impacte ambiental en el cas que la legislació en la matèria així ho requerisca, com també han d'obtenir les autoritzacions i informes que legalment calguen.  
Tercer  
Notificar a les persones interessades que contra aquesta resolució, per no ser un acte definitiu en via administrativa, no s'hi pot interposar cap recurs; la qual cosa no és inconvenient perquè puguen utilitzar els mitjans que en defensa del seu dret estimen pertinents.  
Quart  
Publicar en el Diari Oficial de la Comunitat Valenciana aquesta declaració d'impacte ambiental, d'acord amb el que disposa l'article 28 del decret 162/1990, de 15 d'octubre, del Consell de la Generalitat Valenciana, pel qual s'aprova el reglament d'execució de la Llei 2/1989, de 3 de març, d'impacte ambiental.  
València, 7 de juny de 2007.- La secretària autonòmica de Territori i Medi Ambient: Cristina Serrano Mateo.  
Resolució 264/07-CON  
Expedient: 264/2303-BSK  
Títol: Sol·licitud d'autorització ambiental integrada per a una planta de fabricació, emmagatzematge i comercialització de fertilitzants  
Promotor: Fertilizantes Turia, SA  
Autoritat substantiva: Àrea de Qualitat Ambiental (Servei de Control Integrat de la Contaminació)  
Localització: Av. Alacant, 20 - Polígon industrial l'Alteró del terme municipal de Silla (València)  
Descripció del projecte   
L'objecte del projecte és la tramitació de l'autorització ambiental integrada per a una planta de fabricació de fertilitzants, d'acord amb la Llei 2/2006, de 5 de maig, de prevenció de la contaminació i qualitat ambiental.  
L'empresa Fertilizantes Turia, SA (FERTUSA), s'ubica a l'avinguda d'Alacant, 20, del polígon industrial l'Alteró, al terme municipal de Silla (València).  
La seua activitat principal és el comerç a l'engròs d'adobs i fertilitzants. L'any 2002, amb motiu de la desaparició de la Comercial de Fertilizantes Líquidos, SA (COFERTISA), l'empresa FERTUSA va introduir el procés de fabricació i comercialització de complexos fertilitzants líquids.  
L'activitat se situa al NE del nucli urbà de Silla, en zona industrial. La producció anual se situa en 3.500 tones de fertilitzants NPK en solució aquosa.  
La seua principal activitat és la comercialització d'adobs i fertilitzants, i disposa de 9.498, 23 m² per a emmagatzematge. Inclou en la zona de 1.207 m² per a producte solució d'adob NPK tretze depòsits, de 20 m³ cadascun, amb les matèries primeres necessàries per a la fabricació.  
L'activitat de fabricació de fertilitzants a partir de productes químics concentrats, mitjançant dissolucions en aigua, es pot desglossar en quatre etapes:  
- Recepció i emmagatzematge de matèries primeres líquides.  
- Operació de mesclament en agitador  
- Envasament de producte fabricat  
- Expedició a granel o producte envasat.  
Tràmit administratiu  
L'1 d'agost de 2007, l'Àrea de Qualitat Ambiental va sol·licitar el pronunciament de l'òrgan ambiental sobre la necessitat de sotmetre al tràmit d'avaluació d'impacte ambiental el projecte d'autorització ambiental integrada de l'activitat duta a terme per Fertilizantes del Turia, SA. L'Àrea de Qualitat Ambiental va remetre juntament amb la sol·licitud de pronunciament:  
- El projecte bàsic per a l'obtenció de l'autorització ambiental integrada.  
- L'annex al projecte.  
- L'estudi acústic  
- El certificat de compatibilitat urbanística de l'Ajuntament de Silla, de 4 de juny de 2007.  
- La llicència d'activitat qualificada, concedida per l'Ajuntament de Silla, per a la fabricació de fertilitzants líquids a la mercantil Fertilizantes Líquidos, SA, de 24 de juny de 2005.  
Consideracions ambientals  
El projecte que ens ocupa, referent a la sol·licitud d'autorització ambiental integrada per a una planta de fabricació, emmagatzematge i comercialització de fertilitzants, constitueix un dels supòsits que preveu l'annex II del Reial decret legislatiu 1302/1986, de 28 de juny, d'avaluació d'impacte ambiental. D'acord amb l'article 1, l'òrgan ambiental ha de decidir, cas per cas, el sotmetiment al procediment d'avaluació d'impacte ambiental, ja que la normativa autonòmica valenciana no l'exigeix.  
Analitzada la documentació presentada, constituïda pel projecte bàsic d'autorització ambiental integrada, i prenent en consideració els informes municipals, s'exposen les consideracions ambientals següents:  
- Respecte a l'afecció a l'ús del sòl, i d'acord amb l'informe municipal, l'activitat proposada és compatible amb el planejament urbanístic.  
- L'abocament d'aigües residuals, procedents d'aigües sanitàries i aigües de neteja d'instal·lacions, es fa a través de dos punts d'abocament a la xarxa de clavegueram municipal.  
- L'activitat no presenta focus d'emissió canalitzats a l'atmosfera.  
- El consum d'aigua s'estima en 2.427 m³/any, procedent de la xarxa municipal de subministrament d'aigua potable.  
- L'energia consumida procedeix de subministrament per part de la companyia elèctrica amb un consum l'any 2005 de 138.876 kWh.  
- Es disposa de cubetes per al control de vessaments als depòsits d'emmagatzematge de líquids corrosius.  
- Disposa d'una arqueta cega per a la recollida de vessaments accidentals a la zona de càrrega i descàrrega d'adobs líquids.  
- El lliurament dels residus generats per l'activitat industrial a gestors autoritzats i els serveis municipals de recollida de fem.  
Consideracions jurídiques  
El projecte es classifica en l'epígraf b, tractament de productes intermedis i producció de productes químics, del grup 6, de l'annex II, del Reial decret legislatiu 1302/1986, de 28 de juny, d'avaluació d'impacte ambiental, i constitueix un dels supòsits que recull l'article 1.3 d'aquest reial decret legislatiu i, per tant, només ha de sotmetre's al procediment d'avaluació d'impacte ambiental quan així ho decidisca l'òrgan ambiental, cas per cas, ja que la normativa autonòmica valenciana no l'exigeix.  
La decisió de l'òrgan ambiental s'ajusta als criteris que estableix l'annex II del Reial decret legislatiu 1302/1986, de 28 de juny, i es motiva d'acord amb les consideracions ambientals exposades en l'apartat anterior, d'acord amb els criteris que estableix l'annex III del mateix Reial decret legislatiu 1302/1986, de 28 de juny.  
L'article 16.2 m) del Decret 131/2007, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, atribueix a la Direcció General de Gestió del Medi Natural la competència sobre l'avaluació d'impacte ambiental de plans, programes i projectes, com també de qualssevol altres accions dutes a terme tant pels poders públics com per particulars en el territori de la Comunitat Valenciana.  
Per tot això, fent ús de les facultats que tinc legalment atribuïdes, resolc:  
1. No sotmetre al procediment d'avaluació d'impacte ambiental el Projecte de sol·licitud d'autorització ambiental integrada per a una planta de fabricació, emmagatzematge i comercialització de fertilitzants, promogut per l'empresa Fertilizantes Turia, SA, que s'ha d'ubicar a l'avinguda d'Alacant, 20, polígon industrial l'Alteró, del terme municipal de Silla (València).  
2. Notificar a les parts interessades que contra aquesta resolució, pel fet de no ser un acte definitiu en via administrativa, no s'hi pot interposar cap recurs; la qual cosa no és inconvenient perquè puguen utilitzar els mitjans que estimen pertinents en defensa del seu dret i interessos.  
3. Publicar aquesta resolució en el Diari Oficial de la Comunitat Valenciana, d'acord amb el que disposa l'article 1.3 del Reial decret legislatiu 1302/1986, de 28 de juny, d'avaluació d'impacte ambiental.  
València, 18 d'octubre de 2007.- La directora general de Gestió del Medi Natural: M. Ángeles Centeno Centeno.  
Resolució 271/07-CON  
Expedient: 271/5142-JAV  
Títol: Repotenciació a 220 kV de la línia elèctrica a 132 kV denominada Vilanova-Catadau  
Promotor: Iberdrola Distribución Eléctrica, SAU  
Titular de la consulta: Iberdrola Distribución Eléctrica, SAU  
Localització: Vilanova de Castelló, Beneixida, Enguera, Gavarda, Antella, Guadassuar, Tous, Alzira, Carlet i Catadau  
Amb data 9 d'agost de 2007, s'ha rebut una consulta formulada per Iberdrola Distribución Eléctrica, SAU. Aquesta consulta es refereix al projecte de repotenciació de la línia elèctrica Vilanova-Catadau. Amb data 3 d'octubre de 2007, es va sol·licitar una ampliació de la informació. El 15 de novembre de 2007 es va rebre una resposta en què s'aclarien diversos aspectes.  
La consulta es refereix a una línia elèctrica aèria, existent, de 132 kV, que discorre des de la subestació transformadora (ST) de Vilanova de Castelló fins a la ST Catadau, que travessa els termes municipals de Vilanova de Castelló, Beneixida, Enguera, Gavarda, Antella, Guadassuar, Tous, Alzira, Carlet i Catadau. Aquesta és, segons s'indica en l'escrit presentat, de circuit simple.  
Com a conseqüència del desenvolupament urbanístic de la zona, es vol augmentar la capacitat de la línia. S'ha optat per repotenciar aquesta línia a fi d'augmentar la tensió a 220 kV i augmentar el nombre de circuits a dos dúplexs.  
Amb aquesta finalitat, aprofitant el traçat existent, es manté la ubicació de tots els suports canviant només les creueres per altres de tipus aïllant giratori. Aquesta solució implica els avantatges següents des del punt de vista ambiental:  
- No es requereix una nova infraestructura elèctrica, amb la qual cosa s'eviten les afeccions que aquesta ocasionaria potencialment sobre el territori i el medi ambient.  
- Es redueixen les servituds de vol associades a l'existència de la línia, que passen de 9,40 m 5,80 m.  
Els treballs que s'han de fer consistiran en el reforçament i el recreixement dels suports i la substitució dels caps dels suports. L'accessibilitat a tots els suports és bona, per la qual cosa no cal obrir accessos nous. Les afeccions previstes no es consideren rellevants; no obstant això, s'indica que:  
- S'han de minimitzar les zones de recollida de materials i muntatge de l'estructura.  
- S'ha d'evitar qualsevol abocament al sòl i a l'aigua.  
- Atés que se sobrevola el LIC, curs mitjà i baix del Xúquer, encara que els suports se situen fora i allunyats d'aquest, cal parar especial atenció en el punt d'encreuament.  
- S'ha d'utilitzar maquinària que no genere nivells de soroll elevats.  
- S'ha de minimitzar l'alçament de pols.  
- S'ha de fer una senyalització adequada de les obres.  
- S'ha de fer una eliminació adequada dels materials sobrants en les obres i la neteja immediata.  
Durant l'obra, s'ha de fer un control permanent, que ha de quedar reflectit en un informe final d'obra.  
D'acord amb el que s'ha exposat, respecte al projecte de repotenciació a 220 kV de la línia ST Catadau - ST Vilanova de Castelló, es considera que:  
- Les obres associades no generen afeccions rellevants des del punt de vista ambiental.  
- Les afeccions ambientals de la línia elèctrica, amb la seua configuració final, en estat d'explotació, són anàlogues a les de la línia existent.  
Per tot això, fent ús de les facultats que tinc legalment atribuïdes, formule la següent resolució:  
1. El projecte proposat, consistent en la repotenciació de la línia ST Catadau - ST Vilanova de Castelló, a fi d'augmentar la tensió a 220 kV i augmentar el nombre de circuits a dos dúplexs, no es considera sotmés a avaluació d'impacte ambiental.  
2. Notificar a les parts interessades que, contra aquesta resolució, pel fet de no ser un acte definitiu en via administrativa, no s'hi pot interposar cap recurs; la qual cosa no és inconvenient perquè puguen utilitzar els mitjans que estimen pertinents en defensa del seu dret i interessos.  
3. Publicar aquesta resolució en el Diari Oficial de la Comunitat Valenciana, d'acord amb el que disposa l'article 1.3 del Reial decret legislatiu 1302/1986, de 28 de juny.  
València, 21 de novembre de 2007.- La directora general de Gestió del Medi Natural: M. Ángeles Centeno Centeno.  
Resolució 291/07-CON  
Expedient: 291/7535-LVB  
Títol: Sol·licitud d'autorització ambiental integrada per a una planta de fabricació i comercialització de fertilitzants  
Promotor: Constantino Gutiérrez, SA  
Autoritat substantiva: Àrea de Qualitat Ambiental (Servei de Control Integrat de la Contaminació)  
Localització: Av. Mare Nostrum, 25, polígon industrial Pla de l'Espartar del terme municipal d'Alacant  
Descripció del projecte   
L'objecte del projecte és la tramitació de l'autorització ambiental integrada per a una planta de fabricació de fertilitzants, d'acord amb la Llei 2/2006, de 5 de maig, de prevenció de la contaminació i qualitat ambiental.   
L'empresa Constantino Gutiérrez, SA, s'ubica a l'avinguda del Mare Nostrum, 25, del polígon industrial Pla de l'Espartar, del terme municipal d'Alacant.  
La seua activitat principal és el comerç a l'engròs d'adobs i fertilitzants. El procés de mescla de productes químics dóna com a resultat fertilitzants líquids àcids clars i fertilitzants líquids neutres, amb una producció anual estimada d'aquests productes de 12.000 tones/any.  
Com que la seua activitat principal és la comercialització d'adobs i fertilitzants, disposa de 14.212 m² per a emmagatzematge. Aquesta zona inclou vint-i-tres tancs de 25 i 30 m³ per a l'emmagatzematge de líquids corrosius.  
L'activitat de fabricació de fertilitzants a partir de productes químics concentrats, mitjançant dissolucions en aigua, es pot desglossar en quatre etapes:  
- Recepció i emmagatzematge de matèries primeres líquides.  
- Operació de barreja en l'agitador.  
- Envasament de producte fabricat.  
- Expedició a granel o producte envasat.  
Tràmit administratiu  
El 6 d'agost de 2007, l'Àrea de Qualitat Ambiental va sol·licitar el pronunciament de l'òrgan ambiental sobre la necessitat de sotmetre al tràmit d'avaluació de l'impacte ambiental el projecte d'autorització ambiental integrada de l'activitat duta a terme per Constantino Gutiérrez, SA. L'Àrea de Qualitat Ambiental va remetre juntament amb la sol·licitud de pronunciament:  
- El projecte bàsic per a obtenció de l'autorització ambiental integrada.  
- L'estudi d'impacte ambiental.  
- L'auditoria acústica.  
Consideracions ambientals  
El projecte que ens ocupa, referent a la sol·licitud d'autorització ambiental integrada per a una planta de fabricació i comercialització de fertilitzants, constitueix un dels supòsits que preveu l'annex II del Reial decret legislatiu 1302/1986, de 28 de juny, d'avaluació d'impacte ambiental. D'acord amb l'article 1, l'òrgan ambiental ha de decidir, cas per cas, el sotmetiment al procediment d'avaluació d'impacte ambiental, ja que la normativa autonòmica valenciana no l'exigeix.  
Analitzada la documentació presentada, constituïda pel projecte bàsic d'autorització ambiental integrada i l'estudi d'impacte ambiental, s'exposen les consideracions ambientals següents:  
- Respecte a l'afecció a l'ús del sòl, es proposa la ubicació de l'activitat en sòl urbà industrial.  
- L'abocament d'aigües residuals, procedents d'aigües sanitàries i aigües de neteja d'instal·lacions, es fa a través de dos punts d'abocament a la xarxa de clavegueram municipal.  
- L'activitat no presenta un focus significatiu d'emissió a l'atmosfera, i es limita a un focus de combustió de gasoil per al funcionament de la calderes d'aigua calenta.  
- El consum d'aigua s'estima en 5.580 m³/any, procedent de la xarxa municipal de subministrament d'aigua potable.  
- L'energia consumida procedeix de subministrament per part de la companyia elèctrica amb un consum l'any 2005 de 139.319 kWh.  
- Es disposa de cubetes per al control de vessaments en els depòsits d'emmagatzematge de productes químics, d'acord amb el Reial decret 379/2001, de 6 d'abril.  
- El lliurament dels residus generats per l'activitat industrial a gestors autoritzats i els serveis municipals de recollida de fem.  
Consideracions jurídiques  
El projecte es classifica en l'epígraf b), tractament de productes intermedis i producció de productes químics, del grup 6, de l'annex II, del Reial decret legislatiu 1302/1986, de 28 de juny, d'avaluació d'impacte ambiental, i constitueix un dels supòsits que recull l'article 1.3 d'aquest reial decret legislatiu i que, per tant, només s'haurà de sotmetre al procediment d'avaluació d'impacte ambiental quan així ho decidisca l'òrgan ambiental, cas per cas, ja que la normativa autonòmica valenciana no l'exigeix.  
La decisió de l'òrgan ambiental s'ajusta als criteris que estableix l'annex II del Reial decret legislatiu 1302/1986, de 28 de juny, i es motiva d'acord amb les consideracions ambientals exposades en l'apartat anterior, d'acord amb els criteris que estableix l'annex III del mateix Reial decret legislatiu 1302/1986, de 28 de juny.  
L'article 16.2 m) del Decret 131/2007, del Consell, pel qual s'aprova el Reglament orgànic i funcional de la Conselleria de Medi Ambient Aigua, Urbanisme i Habitatge, atribueix a la Direcció General de Gestió del Medi Natural la competència sobre l'avaluació d'impacte ambiental de plans, programes i projectes, com també de qualssevol altres accions dutes a terme tant pels poders públics com per particulars al territori de la Comunitat Valenciana.  
Per tot això, fent ús de les facultats que tinc legalment atribuïdes, resolc:  
1. No sotmetre al procediment d'avaluació d'impacte ambiental el projecte de sol·licitud d'autorització ambiental integrada per a una planta de fabricació i comercialització de fertilitzants, promogut per l'empresa Constantino Gutiérrez, SA, que s'ha d'ubicar a l'avinguda del Mare Nostrum, 25, del polígon industrial Pla de l'Espartar del terme municipal d'Alacant.  
2. Notificar a les parts interessades que, contra aquesta resolució, pel fet de no ser un acte definitiu en via administrativa, no s'hi pot interposar cap recurs; la qual cosa no és inconvenient perquè puguen utilitzar els mitjans que estimen pertinents en defensa del seu dret i interessos.  
3. Publicar aquesta resolució en el Diari Oficial de la Comunitat Valenciana, d'acord amb el que disposa l'article 1.3 del Reial decret legislatiu 1302/1986, de 28 de juny, d'avaluació d'impacte ambiental.  
València, 22 d'octubre de 2007.- La directora general de Gestió del Medi Natural: M. Ángeles Centeno Centeno.